Sysendammen

Sysendammen er en steinfyllingsdam  i Eidfjord kommune i Vestland fylke.
Dammen er 1160 meter lang, 81 meter høy og bredden i bunnen er 248 meter. Den består av 3,6 mill. m³ stein og morenemasse. 

Dammen demmer opp Sysenvatnet som er hovedmagasin for Sy-Sima kraftverk. Årlig middelproduksjon for kraftverket (Sy-Sima) er 1115 GWh. Magasinkapasiteten er på 450 millioner m³ og reguleringshøyden er 66 meter.

Vanntilførselen til Vøringsfossen reguleres av demningen og det er krav om minstevannføring i sommersesongen.

Det er mulig å kjøre frem til dammen med tilgang fra Rv7.

Referanser

Eksterne lenker 
 Statkraft SF

Kraftverk i Vestland
Demninger i Norge
Eidfjords geografi